
Aplicatii de rezolvat
FMF partea 3. Piețe de capital





Acțiuni

Aplicația 1. Un investitor a vândut astăzi, după un, acțiunile cu simbolul XXX, la prețul de 100 lei/acțiune, după încasarea unui dividend de 7 lei/acțiune. Prețul de achiziție al unei acțiuni a fost de 95 lei. Rata de rentabilitate raportată pentru anul trecut a fost de 8%. În aceste condiții determinați:
a) Rata de rentabilitate obținută de investitor de pe urma acțiunilor XXX.
b) Rata de rentabilitate în termeni reali a investiției.

Aplicația 2. În prezent, acțiunile unei instituții de credit se tranzacționează în bursă la un curs de                             8lei/acțiune. Nivelurile previzionate ale dividendului pe acțiune pentru următorii cinci ani sunt: 0,59 lei, 0,73 lei, 0,28 lei, 0,18 lei și 0,17 lei. Se estimează că la finalul celor cinci ani acțiunile vor putea fi revândute la un preț de 11,9 lei/acțiune. Evaluați acțiunea descrisă mai sus în condițiile unui cost al capitalului de 12% și stabiliți ce decizie ar trebui să ia un investitor pentru a profita de eventualele diferențe dintre prețul și valoarea acestei acțiuni.

Aplicația 3. În prezent, acțiunile unei întreprinderii se tranzacționează în bursă la un curs de                             74lei/acțiune. Companie a distribuit dividende în ultimii 10 ani în valoare de :

	An 
	N-9
	N-8
	N-7
	N-6
	N-5
	N-4
	N-3
	N-2
	N-1
	N

	Dividend / actiune (lei/acțiune)
	5
	5
	5
	0
	5
	5
	0
	5
	5
	0



Știind că rentabilitate cerută de investitori pentru nivelul de risc al acțiunilor considerate este 7%, calculati valoarea intrinsecă a acțiunii și stabiliți ce decizie ar trebui să ia un investitor pentru a profita de eventualele diferențe dintre prețul și valoarea acestei acțiuni.



Aplicația 4. În prezent, acțiunile unei companii se tranzacționează în bursă la un curs de                             1229lei/acțiune. Companie a distribuit dividende în ultimii 10 ani în valoare de :

	An 
	N-9
	N-8
	N-7
	N-6
	N-5
	N-4
	N-3
	N-2
	N-1
	N

	Dividend / actiune (lei)
	10
	11
	12,2
	13,4
	14,6
	16
	17,6
	19,4
	21,3
	23,4




Știind ca rentabilitate cerută de investitori pentru nivelul de risc al acțiunilor considerate este 12%, calculati valoarea intrinsecă a acțiunii și stabiliți ce decizie ar trebui să ia un investitor pentru a profita de eventualele diferențe dintre prețul și valoarea acestei acțiuni.

Aplicatia 5.  Doua acțiuni A și B sunt caracterizate de un coeficient de volatilitate de 0,95, respectiv 0,7. Explicați care acțiune este mai riscantă/volatilă decât piața. 

Aplicatia 6.  Pe o piață sunt listate 6 acțiuni caracterizate de următorii coeficienți beta:

	Acțiune
	A
	B
	C
	D
	E
	F

	Coeficient beta
	0,8
	1,1
	1
	1,2
	1,5
	0.6



În condițiile în care în perioada viitoare se previzionează că piața va crește, în care acțiuni ați alege să investiți? 

Aplicatia 7.  O companie cu o capitalizare bursieră de 4.000.000 lei având un capital social de 2.000.000 lei format din 200.000 de actiuni efectuează o operaţiune de splitare a acţiunilor cu un factor de splitare de 4. Calculaţi şi interpretaţi cursul bursier teoretic al acestei operaţiuni. Această operațiune are efect asupra valorii nominale a unei acțiuni?


Aplicatia 8.  O companie cu o capitalizare bursieră de 10.000.000 lei având un capital social de 2.000.000 lei şi o valoare nominală a acţiunilor de 20 de lei doreşte încorporarea unor rezerve în sumă de 100.000 de lei. Calculaţi şi interpretaţi cursul bursier de echilibru/ teoretic după această operaţiune si dreptul de atribuire dat actionarilor vechi ai companiei.

Aplicatia 9.  În prezent, numărul acțiunilor unei companii se ridică la 8.000.000, iar o acțiune cotează în bursă la cursul de 7 lei/acțiune. AGA decide majorarea capitalului social prin emisiunea a 2.000.000 de acțiuni noi la un preț de emisiune de 6 lei/acțiune. Să se determine:
a) Cursul bursier teoretic al unei acțiuni după noua emisiune;
b) Valoarea teoretică a unui drept de subscriere și numărul de drepturi de subscriere necesar pentru cumpărarea unei acțiuni din noua emisiune. Cât va plăti un acționar nou pentru a subscrie o acțiune din noua emisiune?
c) Evoluția averii unui acționar care deținea inițial 5% din acțiunile acestei companii dacă decide să vândă drepturile de subscriere aferente acestora, respectiv dacă decide să le folosească pentru a cumpăra acțiuni din noua emisiune. Cum evoluează procentul de acțiuni deținute în fiecare caz?

Aplicația 10. Compania Gamma SA este cotată la bursă și înregistrează un preț de 40 lei/acțiune. Profitul net corespunzător anului trecut a fost de 25 mil lei, iar numărul de acțiuni emise de Gamma SRL este de 10 mil acțiuni. Rata de distribuire a dividendului este de 60%. Care este valoarea multiplicatorului PER (Price to Earning Ratio) și care este randamentul dividendului?


OBLIGATIUNI

Aplicația 11. Ministerul Finanțelor a emis obligațiuni cu valoarea nominală de 5.000 de lei, maturitatea de 4 ani, la o rată fixă a cuponului de 3% pe an și rambursare în fine (la scadență/la maturitate). Plata cupoanelor se realizează anual, la sfârșitul anului. Atât emisiunea, cât și rambursarea obligațiunilor se realizează la paritate cu valoarea nominală. Cerințe:
a) Evaluați obligațiunile la momentul emisiunii, știind că rata medie a dobânzii de piață a fost estimată la 3%;
b) Evaluați obligațiunile astăzi în condițiile în care rata medie a dobânzii de piață a crescut la 4%. Astăzi s-a împlinit exact un an de la emisiune. Considerați oportună achiziția obligațiunilor dacă prețul din piață este 4.750 lei/obligațiune?

Aplicația 12. Pe piață există trei obligațiuni zero-cupon cu scadențe de 5, 12 și 14 ani. Prețul la care se tranzacționează în bursă, astăzi, este de 100 lei, 105 lei și 110 lei. Rata medie a dobânzii de piață pentru clasa de risc a obligațiunii considerate este de 5% pentru scadența de 5 ani, 7% pentru scadența de 12 ani și 7,5% pentru scadența de 14 ani. Cerințe:
a) Determinați durata obligațiunilor
b) Determinați sensibilitatea obligațiunilor la modificarea ratei de dobândă de pe piață
c) În condițiile în care mâine rata de dobândă de pe piață ar crește cu 1 punct procentual, estimați prețul pentru fiecare obligațiune.

